שנפלד (עיירה)

שנפלד (בגרמנית: Schönefeld) היא עיירה פרוורית במחוז דאמה-שפריוואלד, במדינת ברנדנבורג, גרמניה. היא גובלת בשכונות הדרום-מזרחיות של ברלין. והיא כוללת בתוכה את נמל התעופה הבינלאומי ברלין ברנדנבורג. נכון ל-2019 מתגוררים בה 16,270 תושבים.

 גאוגרפיה 
שנפלד ממוקמת כ-22 ק"מ דרומית-מזרחית למרכז העיר ברלין, ונמל התעופה הבינלאומי ברלין ברנדנבורג (BER) נמצא בתחומה, כמו גם נמל התעופה הישן של ברלין, נמל התעופה ברלין שנפלד.

שנפלד גובלת בצפון ברבעים הברלינאיים טמפלהוף-שנברג, נויקלן, וטרפטו-קפניק ועם העיירות ליכטנראדה, גרופיושטט, בוקוֹ, רודו, אלט-גליניקה ובונסדורף. בדרום היא גובלת בעיירה מיטנוואלדה. במערב, בעיירה בלנקנפלדה-מאלו, ובמזרח - בעיירות שולצנדורף וצויטן.

 מבנה הקהילה 
האזור העירוני של שנפלד כולל שש רשויות (Ortsteile), אשר שולבו בשנת 2003 לכדי רשות אחת:
 שנפלד
 גרוסצייטן
 סלכאו
 קיקבוך
 וולטרסדורף
 ווסמנסדורף

היישוב קינברג, חלק מוולטרסדורף, נאלץ לפנות מקום כדי לאפשר את הרחבתו של נמל התעופה החדש ברנדנבורג ברלין והוא עתיד לשמש כאזור מסחרי.

 היסטוריה 
האזכור הראשון שקיים על שנפלד הוא על מקום בשטח מיטלמרק משנת 1242. לאחר מכן מוזכרת "שקוננפלדה" (Sconenfelde), כאחוזה שהוחזקה על ידי הלורדים לבית סלכאו, ב-1375 ב"לנדבוך" (פנקס האדמות) של הקיסר קרל הרביעי, כששימש גם כאלקטור מברנדנבורג. במאות הבאות האזור המשיך להתפתח סביב האחוזה ויש תיעוד רציף על אדונים שקנו או קיבלו בעלות על חלקים מהשטח ועל איכרים שעיבדו את האדמות, מה שהוביל להתפתחות ההתיישבות באזור.

בשנת 1934 העבירה יצרנית המטוסים הנשל את פעילותה לשנפלד ובנתה שלושה מסלולי המראה בסמוך לכפר, והחלה לשקוד על בניית מטוסי קרב לטובת המאמץ המלחמתי של הרייך השלישי, ועד 1945 נבנו למעלה מ-14,000 מטוסי קרב במקום, אז נכבש בידי הצבא האדום.

חיל האוויר הסובייטי השתמש במסלולי ההמראה החל משנת 1946, כששנה לאחר מכן הורה הממשל הצבאי הסובייטי להסב את המקום כדי שיספק שירות אווירי אזרחי למזרח ברלין.

לפני איחוד גרמניה מחדש חלקה שנפלד את גבולותיה עם מחוזות ברלין המערבית לשעבר (נויקלן וטמפלהוף-שנברג של ימינו), וכך בשנים 1961 עד 1990 הייתה מופרדת מהן על ידי חומת ברלין.

ב-26 באוקטובר 2003 שולבו בשונפלד הרשויות של גרוסצייטן, קיקבוך, סלכאו, וולטרסדורף ווסמנסדורף, וב-29 בפברואר 2004 פורקה עיריית דיפנזה וחלק מהשטח העירוני שלה סופח לשונפלד.

 דמוגרפיה 

שנהאוכלוסייהאחוז גידול שנתי18752,90318903,4151.09%19103,6160.28%19253,9180.54%19334,2781.10%19395,8115.24%19466,3971.38%19506,4460.19%19646,117−0.37%19715,605−1.24%19816,0680.80%19855,857−0.88%19895,449−1.79%19905,312−2.51%19915,128−3.46%19925,4506.28%19936,02310.51%19946,4567.19%19957,61918.01%19968,77215.13%19979,75211.17%199810,4967.63%199911,0595.36%200011,2181.44%200111,4051.67%200211,6672.30%200311,8431.51%200411,9931.27%200512,2742.34%200612,3540.65%200712,4620.87%200812,8312.96%200913,0601.78%201013,2561.50%201113,3170.46%201213,4531.02%201313,7602.28%201413,8950.98%201514,1902.12%201614,4231.64%201714,6251.40%201815,4725.79%201916,2705.15%+שנפלד: גידול האוכלוסייה לפי שנים בגבולות הנוכחיים (2017):

 כלכלה ותשתיות 
 תחבורה וגישה 
העיר מונגשת על ידי מספר אמצעי תחבורה:

כבישים
מחלף שנפלד מחבר את האוטובאהנים A13, A113 עם כביש הגישה לשדה התעופה A117, והכביש הטבעתי של ברלין A10.

תחבורה ציבורית
רכבות
תחנת הרכבת ברלין שנפלד, נפתחה בשנת 1951 על הטבעת החיצונית של ברלין, ועוברות בה הרכבת העילית של ברלין ה-S-Bahn, והרכבות האזוריות RE ו-RB.

הקווים RB22, S45, S9, RE7 ו-RB14 מובילים כולם לברלין והרכבות האזוריות מובילות גם ליעדים נוספים ורחוקים יותר בתוך ברנדנבורג ואף מחוצה לה.

תחנת רכבת נוספת מתחת לשדה התעופה החדש, ותחנת S-Bahn בוואסמנסדורף, בין נמל התעופה החדש לתחנת שנפלד הקיימת, נמצאות בבנייה.

אוטובוסים
ישנם מספר קווי אוטובוס המובילים לברלין: X7, 163,164 ו-171.

נמל תעופה
נמל התעופה הבינלאומי ברלין ברנדנבורג שנפתח ב-31 באוקטובר 2020 ממוקם לצד נמל התעופה ברלין שנפלד, שנסגר ב-25 באוקטובר 2020 בתי נתיבות שלו מוזגו ל"טרמינל 5" בנמל התעופה ברנדנבורג, כהכנה לפתיחת נמל התעופה החדש.

 כלכלה 
המקור הגדול ביותר להכנסות ממסים עבור העירייה הוא מרכז שדות התעופה- אזור מסחרי ברובע וולטרסדורף. גורם הכנסות חשוב נוסף הוא נמל התעופה ברלין שנפלד, שצפוי להיות מוחלף בנמל התעופה ברלין-ברנדנבורג.

רבים מהתושבים נוסעים לעבוד בברלין הסמוכה, אך שונפלד הוא מקום מושבן של כמה חברות שמספקות גם כן תעסוקה לתושבים כגון חנות הרהיטים הפופולרית Höffner וחנות הנחות הרהיטים הנלווית סקונטו. והדויטשה פוסט שמפעיל בשנפלד את אחד מ-82 מרכזי הדואר שלו בגרמניה.

 פוליטיקה 
ממוזער|בית העירייה
המועצה העירונית מורכבת מ-28 חברים בעלי זכות הצבעה בנוסף לראש העיר המכהן במשרה מלאה.
+מושבים במועצה העירונית ("Gemeinderat") נכון לבחירות המקומיות ב-26 במאי 2019:מפלגהתרגוםמקומותCDUהמפלגה הנוצרית-דמוקרטית הגרמנית6(Bürgerinitiative Schönefeld (BiSיוזמת האזרחים של שנפלד5SPDהמפלגה הסוציאל-דמוקרטית של גרמניה4AfDאלטרנטיבה לגרמניה4Bündnis 90/Die Grünenמפלגת הירוקים3(Freie Wähler Schönefeld (FWSהבוחרים החופשיים של שנפלד2Die Linkeדי לינקה (השמאל)2Alle für Eineכולם בשביל אחד1FDPהמפלגה הדמוקרטית החופשית1

 ראשי העיר 
 1998-2003: יואכים וולף
 2003–2019: אודו האסה (כולם בשביל אחד)
 2019–הווה : כריסטיאן הנטשל (יוזמת האזרחים של שנפלד)

 שיתופי פעולה 
מאז 1999 שנפלד היא עיר תאומה עם ביינגול, שבמחוז דוארג שבבירת מונגוליה אולן בטור.Partnerstadt Bayangol(Twin city Bayangol) on the city's official homepage, accessed 22 July 2014  כמו כן מתוכנן שיתוף פעולה נוסף עם הכפר סקורקה במחוז קריינקה במדינת זלוטוב שבפולין.

 חינוך 
בתי ספר יסודיים בעיירה:
 אסטריד לינדגרן גרנדשולה שנפלד"Astrid-Lindgren-Grundschule Schönefeld." Schönefeld. Retrieved on September 13, 2016.
 פאול מאר גרנדשולה גרוסצייטן"Paul-Maar-Grundschule Großziethen." Schönefeld. Retrieved on September 13, 2016.

בעיירה קיים גם בית ספר תיכון פרטי, אוונגלישה שולה שנפלד."Evangelische Schule Schönefeld - Gymnasium." Schönefeld. Retrieved on September 13, 2016.

 ראו גם 
 נמל התעופה ברלין שנפלד
 נמל התעופה הבינלאומי ברלין ברנדנבורג

 לקריאה נוספת 
 ברנד קולמן. Schönefeld bei Berlin - Amt 1, Flughafen und 11 Bahnhöfe . ברלין: Gesellschaft für Verkehrspolitik und Eisenbahnwesen, 1996.  

 קישורים חיצוניים 



 הערות שוליים 

קטגוריה:ברנדנבורג: ערים
קטגוריה:גרמניה: יישובים